Kurotomesode namung dipunagem minangka busana formal dhateng pesta mantènan sanak sedulur, pesta-pesta, sarta upacara ingkang resmi sanget. Kimono jinis punika kalebet busana ingkang dipunagem garwa nakōdo nalika dugi ing pesta mantènan. Bahan kagem kurotomesode inggih punika kain krep ireng tanpa motif tenun. Corak minangka tandha kabegjan kados manuk jenjang utawi seruni ing bageyan ngandhap kimono. Posisi corak kain punika trep kalihan umur ingkang ngginakaken, sansaya inggil yuswanipun lajeng corak kain ingkang dipunagem punika mapanipun sansaya mangandhap. Lambang kulawarga kanthi jumlah gangsal : setunggal wonten ing punggung, setunggal pasang wonten ing wingkingipun lengen, lan sepasang malih wonten ing dada bageyan nginggil.